CELEX: 32021D0675
Language: hu
Date: 2021-04-20 00:00:00
Title: A Tanács (EU) 2021/675 határozata (2021. április 20.) a 2010. évi Nemzetközi Kakaómegállapodás módosítására irányuló tárgyalások megkezdésére való felhatalmazásról

2021.4.27.   
               
               
                  HU
               
               
                  Az Európai Unió Hivatalos Lapja
               
               
                  L 144/1
               
            
         A TANÁCS (EU) 2021/675 HATÁROZATA
         (2021. április 20.)
         a 2010. évi Nemzetközi Kakaómegállapodás módosítására irányuló tárgyalások megkezdésére való felhatalmazásról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (3) bekezdésére és 207. cikke (4) bekezdésének első albekezdésére, összefüggésben 218. cikke (3) és (4) bekezdésével,
         tekintettel az Európai Bizottság ajánlására,
         mivel:
         
                     (1)
                  
                  
                     Az Unió a 2012/189/EU tanácsi határozat alapján a 2010. évi Nemzetközi Kakaómegállapodás (a továbbiakban: megállapodás) szerződő fele (1) és a Nemzetközi Kakaószervezet tagja.
                  
               
                     (2)
                  
                  
                     A megállapodás 7. cikke alapján a Nemzetközi Kakaótanács látja el a megállapodás végrehajtásához szükséges valamennyi feladatot, vagy gondoskodik ezen feladatok ellátásáról. A megállapodás 12. cikke alapján a Nemzetközi Kakaótanács főszabályként határozatait egyhangúlag hozza meg. Egyhangúság hiányában a határozatokat minősített szavazással hozzák meg.
                  
               
                     (3)
                  
                  
                     A megállapodás 10. cikke alapján a Nemzetközi Kakaószervezet tagjai összesen 2000 szavazattal rendelkeznek a Nemzetközi Kakaótanácsban. Minden tag meghatározott számú szavazattal rendelkezik, amely a megállapodás az említett cikkben meghatározott kritériumokkal összhangban évente kiigazításra kerül.
                  
               
                     (4)
                  
                  
                     Az Uniónak érdekében áll, hogy részt vegyen a kakaóról szóló nemzetközi megállapodásban, figyelembe véve az ágazat jelentőségét számos tagállam és az európai gazdaság számára.
                  
               
                     (5)
                  
                  
                     A Nemzetközi Kakaószervezet tagállamaiból – mind termelő, mint exportáló országokból – álló technikai munkacsoport jelentős munkát végzett annak érdekében, hogy konkrét javaslatokat terjesszen elő a Nemzetközi Kakaómegállapodás módosítására. A Nemzetközi Kakaószervezet tagjai felkérést kaptak arra, hogy terjesszenek elő javaslatokat e technikai elemzés megindításához. Az Unió elvégezte e technikai munka rá eső részét. A Nemzetközi Kakaótanácsnak az ENSZ Kereskedelmi és Fejlesztési Konferenciája (UNCTAD) iránymutatása alapján már jóval a megállapodás érvényességének lejárta, nevezetesen 2022. szeptember 30. előtt tárgyalásokat kell kezdenie a megállapodás részleges felülvizsgálatáról. A megállapodás valamennyi felülvizsgálatra szoruló területének a hivatalos tárgyalások tárgyát kell képeznie. Ezeket a tárgyalásokat legkésőbb 2022. szeptember 30-ig le kell zárni.
                  
               
                     (6)
                  
                  
                     A hivatalos tárgyalások keretében egyeztetett módosításokat a megállapodás 63. cikkében meghatározott eljárásnak megfelelően kell elfogadni. Az említett cikk alapján a Nemzetközi Kakaótanács egyhangúlag, vagy egyhangúság hiányában minősített szavazás útján javasolhatja a Nemzetközi Kakaómegállapodás szerződő feleinek a megállapodás módosítását. A módosítás a megállapodás 63. cikkének (1) bekezdésével összhangban lép hatályba, amihez az szükséges, hogy a megállapodás szerződő felei meghatározott százaléka megküldje az értesítést az elfogadásról. Mivel az Unió a Nemzetközi Kakaószervezet tagjaként a Nemzetközi Kakaómegállapodás szerződő fele, a megállapodás 4. cikkének megfelelően részt vehet a megállapodás módosítására irányuló tárgyalásokban.
                  
               
                     (7)
                  
                  
                     Ezért helyénvaló felhatalmazni a Bizottságot arra, hogy tárgyalásokat kezdjen a részleges felülvizsgálatról,
                  
               ELFOGADTA EZT A HATÁROZATOT:
         
            1. cikk
            
               (1)   A Tanács felhatalmazza a Bizottságot arra, hogy az Unió nevében tárgyalásokat folytasson a 2010. évi Nemzetközi Kakaómegállapodás módosításáról.
            
            
               (2)   A tárgyalásokat a Tanácsnak az e határozat függelékében foglalt tárgyalási irányelvei alapján kell lefolytatni.
            
         
         
            2. cikk
            A tárgyalásokat az alapanyag-munkacsoporttal egyeztetve kell lefolytatni.
         
         
            3. cikk
            Ennek a határozatnak a Bizottság a címzettje.
         
         
            Kelt Brüsszelben, 2021. április 20-án.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  A Tanács 2012/189/EU határozata (2012. március 26.) a 2010. évi nemzetközi kakaómegállapodásnak a megkötéséről (HL L 102., 2012.4.12., 1. o.).